open-index/open-wikipedia-markdown huggingface dataset:
ஔகாரக் குறுக்கம்

ஔகாரம் தன்னைச் சுட்டிக் கூறும்போது மட்டுமே இரண்டு மாத்திரையளவு ஒலிக்கும். மொழிக்கு முதலில் வரும்போது ஒன்றரை மாத்திரை அளவே ஒலிக்கும். இதுவே **ஔகாரக் குறுக்கம்** ஆகும்.

## இலக்கணம்
 
 தன் சுட்டு அளபு ஒழி ஐ மூ வழி உம்
 நையும் **ஔ உம் முதல் அற்று ஆகும்**
                                    - நன்னூல்.95
## எடுத்துக்காட்டு
* ஔவை
* ஔவியம்
* ஔசிதம்
* மௌவல்
* வௌவால்

மேற்கண்ட எடுத்துக்காட்டில் மொழிக்கு முதலில் வந்துள்ள 'ஔ' தனக்குரிய இரண்டு மாத்திரையிலிருந்து ஒன்றரை மாத்திரையளவே ஒலிப்பதைக் காணலாம்.

## குறிப்பு

**ஔகாரம்** உயிர் எழுத்தின் வரிசையில் கடைசியாக நின்றாலும் மொழிக்கு முதலில் மட்டுமே வரும். இடையிலும் கடையிலும் **வரா**.

## உசாத்துணை

## இவற்றையும் பார்க்கவும்
* தமிழ் இலக்கணம்
பகுப்பு:சார்பெழுத்துகள்
மகரக்குறுக்கம்

"**ம்**" என்னும் எழுத்து தனக்குரிய அரை மாத்திரையிலிருந்து கால் மாத்திரையாகக் குறைந்து ஒலிப்பது **மகரக் குறுக்கம்** எனப்படும்.
**''மகரம்** + **குறுக்கம்** =* *'மகரக்குறுக்கம்**
தனிமொழியில் மெய்யெழுத்துகளில் **ன், ண்** ஆகிய 2 இரண்டு மெய்யெழுத்துகளையும் அடுத்து வரும் மகர ஒற்றும் (ம்), புணர் மொழியில் மகர மெய்யை அடுத்துவரும் வகர ஒற்றும் (வ்) வரும் இடங்களிலும், மகர ஒற்று தன் மாத்திரையிலிருந்து குறைந்து ஒலிக்கும். இதுவே **மகரக் குறுக்கம்** எனப்படுகிறது. இதற்கான பண்டைய உரையாசிரியர்களின் எடுத்துக்காட்டு

**தனிமொழி**
:போன்ம்
:காண்ம்

**புணர்மொழி**
:வரும்வண்ணக்கன் 

மகரக் குறுக்கத்திற்கு உடன்படும் **ம்*' என்ற ஒலிக்குரிய மாத்திரை அளவு கால்.

; [[மகரப் பிரகரணம்]] இதனைக் கூறும் தனியொரு நூலாக விளங்கிற்று எனத் தெரிகிறது. 
==இலக்கண நூல் விளக்கம்==
ண ன முன் உம் வஃகான் மிசை உம் ம குறுகும் என்னும் [[நன்னூல்]] 97-ஆம் நூற்பாவுக்கு உரையாசிரியர்கள்
: வரும் வண்டி
: தரும் வளவன்
என்னும் எடுத்துக்காட்டுகின்றனர். மேற்கண்ட எடுத்துக்காட்டுகளில் நிலைமொழியீற்றில் மகரமும் வருமொழி முதலில் வகரமும் உள்ளன. இது போல  நிலைமொழியீற்றில் மகரம் இருந்து வகர முதல் மொழியோடு புணரும் போது நிலைமொழியீற்றிலுள்ள மகரம் கால் மாத்திரையளவே ஒலிக்கும். இஃது ஒரு வகை மகரக்குறுக்கம்.

செய்யுள் இறுதிப் போலி மொழிவயின்<br />
னகார மகாரம் ஈர் ஒற்றாகும்  என்பது [[தொல்காப்பியம்]]. இதன்படி பாடல்களின் முடிவில் *போலும்* என்று வரும் சொல்லில் னகரமும் மகரமும் ஒன்றாகி *போன்ம்'' என்று ஈரொற்றாக நிற்கும் எனக் கூறப்பட்டுள்ளது. இந்நிலையிலும் மகரம் தன் ஒலிப்பளவிலிருந்து குறைந்து ஒலிக்கும். இது மற்றொரு வகை மகரக்குறுக்கம் ஆகும்.

எடுத்துக்காட்டு

## உசாத்துணை
* 

## இவற்றையும் பார்க்கவும்
* தமிழ் இலக்கணம்

## அடிக்குறிப்பு

பகுப்பு:ஒலிப்பியல்
பகுப்பு:சார்பெழுத்துகள்
லெனின்

**லெனின்** (*Lenin*) என்ற பெயர் கீழ்காணுபவர்களில் எவரையேனும் குறிக்கலாம். 
* விளாதிமிர் லெனின் - உருசியப் புரட்சியாளர், சோவியத் ஒன்றியத்தின் முதல் ஆட்சித் தலைவர்
* பி. லெனின் - தமிழ்த் திரைப்பட இயக்குநர்
* ம. லெனின் - தமிழ் எழுத்தாளர்
துரைசாமி நெப்போலியன்

**நெப்போலியன்** என அழைக்கப்படும் **குமரேசன் துரைசாமி**
(*Kumaresan Duraisamy* or *Napoleon*),  (பிறப்பு: டிசம்பர் 2, 1963) தென்னிந்தியத் திரைப்பட நடிகரும், அரசியல்வாதியும் ஆவார். இவர் பெற்றோர் பெயர் துரை சாமி ரெட்டியார் தாயார் பெயர் சரஸ்வதி அம்மாள் . இவர்  7 பிள்ளைகள் .இவர் 2009 ஆம் ஆண்டு 15 வது மக்களவைத் தேர்தலில் பெரம்பலூர் தொகுதியில் திராவிட முன்னேற்றக் கழகம் சார்பில் தேர்ந்தெடுக்கப்பட்டு மன்மோகன் சிங் அமைச்சரவையில் மத்திய சமூகநீதி இணையமைச்சராகப் பொறுப்பு வகித்தார். தமிழ்த் திரையுலகிற்கு புது நெல்லு புது நாத்து என்னும் திரைப்படத்தின் மூலம் அறிமுகமானவர். இவர் மொத்தம் 70 திரைப்படங்களுக்கு மேல் நடித்துள்ளார்.

## நடித்துள்ள திரைப்படங்கள்

  
## மேற்கோள்கள்

## வெளி இணைப்புகள்
*நெப்போலியன் அலுவலக இணையத்தளம்  

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:திருச்சி மாவட்ட மக்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:பெரம்பலூர் மக்களவைத் தொகுதி உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
அகத்தியன் (திரைப்பட இயக்குநர்)

**அகத்தியன்** (*Agathiyan*) () என்பவர் இந்தியத் திரைப்பட இயக்குநரும், நடிகரும் ஆவார். இவர் இந்தி மொழித் திரைப்படங்களையும் இயக்கியுள்ளார். இவர் திரைப்பட பாடலாசிரியராகவும் அறியப்படுகிறார். 1996 ஆம் ஆண்டு வெளியான காதல் கோட்டை என்ற தமிழ்த் திரைப்படத்திற்காக சிறந்த திரைக்கதை, இயக்கத்திற்கான தேசிய திரைப்பட விருதைப் பெற்றார்.

## வாழ்க்கை வரலாறு
இவரது இயற்பெயர் **கருணாநிதி** ஆகும். இவரது சொந்த ஊர் தஞ்சாவூர் மாவட்டத்தில் உள்ள பேராவூரணி ஆகும். இவர் இராதா என்பவரை திருமணம் செய்து கொண்டார். இவர்களுக்கு விஜயலட்சுமி, நிரஞ்சனா, கார்த்திகா என மூன்று மகள்கள் உள்ளனர். இதில் விஜயலட்சுமி 2007 ஆம் ஆண்டு வெளியான சென்னை 600028 என்னும் திரைப்படத்தில் நடித்துள்ளார்.

## இயக்கிய திரைப்படங்கள்
* *மாங்கல்யம் தந்துனானே*
* *[[வான்மதி (திரைப்படம்)|வான்மதி]]*
* *[[காதல் கோட்டை]]*
* *[[கோகுலத்தில் சீதை]]*
* *[[விடுகதை (1997 திரைப்படம்)|விடுகதை]]*
* *[[காதல் கவிதை]]* (1997)
* *[[ராமகிருஷ்ணா]]* (2004)
* *சிர்ஃப் தும்* (இந்தி)
* *[[செல்வம் (2005 திரைப்படம்)|செல்வம்]]* (2005)
* *[[நெஞ்சத்தைக் கிள்ளாதே (2008 திரைப்படம்)|நெஞ்சத்தைக் கிள்ளாதே]]* (2008)

## திரைக்கதை எழுதிய திரைப்படங்கள்
* *[[சந்தோசம் (1998 திரைப்படம்)|சந்தோஷம்]]*

## மேற்கோள்கள்

## புற இணைப்புகள்
* 

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
ஷங்கர் (திரைப்பட இயக்குநர்)

**ஷங்கர்** (ஆங்கிலம்: *Shankar*) (பிறப்பு: ஆகத்து 17, 1963) இந்தியத் திரைப்பட இயக்குநர் ஆவார். எஸ். பிக்சர்ஸ் என்ற திரைப்படத் தயாரிப்பு நிறுவனத்தையும் நடத்தி வருகிறார். இவருடைய படங்கள் அவற்றின் தொழில்நுட்ப அருமை, பிரம்மாண்டம், அதிரடியான சமூக மாற்றக் கருத்துக்களுக்காகப் பேசப்படுகின்றன. திரைப்பட இயக்குநர் ஆவதற்கு முன், எஸ்.ஏ.சந்திரசேகரிடம் உதவி இயக்குநராகப் பணியாற்றினார். இவர் எஸ் பிக்சர்ஸ் என்ற திரைப்பட தயாரிப்பு நிறுவனத்தையும் நடத்தி வருகிறார்.

## பணியாற்றிய படங்கள்
### இயக்குநராக

### தயாரிப்பாளராக

## மேற்கோள்கள்

## வெளியிணைப்பு
* இணையதள திரைப்பட தரவுத்தளத்தில் ஷங்கர் இயக்குநர்
* 

பகுப்பு:இந்தியத் திரைப்பட இயக்குநர்கள்
பகுப்பு:1963 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தஞ்சாவூர் மாவட்ட மக்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
சேரன்

**சேரன்** என்னும் தலைப்பில் உள்ள கட்டுரைகள் கீழே உள்ளன.

* சேரன் (திரைப்பட இயக்குநர்) - தென்னிந்தியத் திரைப்பட இயக்குநர்.
* சேரன் (கவிஞர்) - ஈழத்தில் பிறந்த கவிஞர்.
* சேரர் - பண்டைய தமிழகத்தை ஆண்ட சேர மன்னர்கள்.
ஐகாரக் குறுக்கம்

**ஐகாரக் குறுக்கம்** என்பது,  ஐகாரம் தனக்குரிய இரண்டு மாத்திரையிலிருந்து குறைந்து ஒன்றரை மாத்திரையாகவும் ஒரு மாத்திரையாகவும் ஒலிக்கும் நிலையை அடைதல். 

***ஐகாரம் + குறுக்கம் = ஐகாரக்குறுக்கம்.***

ஐகாரம் தன்னைச் சுட்டித் தனித்து எழுத்தாகக் கூறும்பொழுதோ பிறவற்றைச் சுட்டி ஓரெழுத்து ஒரு மொழியாகத் தனித்து நிற்கும் பொழுதோ இரண்டு மாத்திரையளவு ஒலிக்கும். அந்த ஐகாரம் ஒரு சொல்லில்  முதல், இடை, கடை ஆகிய இடங்களில் வரும்பொழுது, மொழிக்கு முதலில் ஒன்றரை மாத்திரையாகவும் இடை மற்றும் கடையில் ஒரு மாத்திரையாகவும் குறைந்து ஒலிக்கும். இவ்வாறு குறைந்து ஒலிப்பதே ஐகாரக் குறுக்கமாகும்

 தன் சுட்டு அளபு ஒழி ஐ மூ வழி உம்
 நையும் ஔ உம் முதல் அற்று ஆகும்
                                  -- நன்னூல்.95
**எ.கா:**

ஐந்து- ஐகாரம் மொழிக்கு முதலில்- 1 1/2 மாத்திரை
வளையல்- ஐகாரம் மொழிக்கு இடையில்- 1 மாத்திரை
மலை- ஐகாரம் மொழிக்கு கடையில்- 1 மாத்திரை



மேற்கண்ட எடுத்துக்காட்டுகளில் ஐகாரம் குறைந்து ஒலிப்பதைக் காண்க.

## இவற்றையும் பார்க்கவும்

* தமிழ் இலக்கணம்
பகுப்பு:சார்பெழுத்துகள்
மனுஷ்ய புத்திரன்

**மனுஷ்ய புத்திரன்**  (*Manushyaputhiran*) இந்தியாவின் தமிழகத்தைச் சேர்ந்த ஒரு கவிஞர் ஆவார். 1968 ஆம் ஆண்டு மார்ச்சு மாதம் 15 ஆம் தேதியன்று இவர் பிறந்தார். அப்துல் அமீது என்பது இவரது இயற்பெயராகும். பதிப்பாளர், அரசியல்வாதி, பாடலாசிரியர், கட்டுரையாளர், பத்திரிக்கையாசிரியர் என பன்முகங்களுடன் தமிழர் உலகில் இயங்கி வருகிறார். 2015 ஆம் ஆண்டில்  திராவிட முன்னேற்றக்கழகத்தில் இணைந்து தற்பொழுது திராவிட முன்னேற்றக்கழகத்தின் செய்தித்தொடர்பாளராக உள்ளார். இக்கட்சியின் தகவல் தொழில்நுட்ப அணியின் மாநில ஆலோசகராகவும் செயல்பட்டு வருகிறார்.

மனுஷ்ய புத்திரன் பதினைந்து வயதிலிருந்தே கவிதைகள் எழுதி வருகிறார். மனுஷ்ய புத்திரனின் முதல் கவிதை சுபமங்களாவில் வெளியானது. முதல் படைப்பு மனுஷ்ய புத்திரன் கவிதைகள்’ 1983 ஆம் ஆண்டில் வெளியானது. பல இலக்கிய, வணிக இதழ்களில் இவரது கவிதைகள் வெளிவந்துள்ளன. மனுஷ்ய புத்திரனின் அரசியல் கட்டுரைகள் நக்கீரன், தினமலர் போன்ற நாளிதழ்களில் வெளிவந்துள்ளன.

## வாழ்க்கைக்குறிப்பு
மனுஷ்ய புத்திரன் திருச்சி மாவட்டம் துவரங்குறிச்சியில் கதீஜா பீவி, சேக் முகமது தம்பதியருக்கு மகனாகப் பிறந்தார். தனது 7 வயதிலேயே பள்ளிப் படிப்பைத் தொடங்கினார். துவரங்குறிச்சி நடுநிலைப்பள்ளியில் பள்ளிக்கல்வியையும்  அண்ணாமலைப் பல்கலைக்கழகத்தில் தொலைதூரக்கல்வி வழியில் பொருளியலில் இளங்கலைப்பட்டமும் பெற்றார். மனோன்மணீயம் சுந்தரனார் பல்கலைக்கழகத்தில் தொடர்பியல் மற்றும் வரலாறு இரண்டு பாடங்களிலும்  இரண்டு முதுகலைப்பட்டங்களைப் பெற்றார். தற்போது சென்னையில் வசித்து வருகிறார். உயிர்மை என்ற பதிப்பகத்தை நடத்தி வருகிறார். கவிஞர் சல்மா மனுஷ்ய புத்திரனின் சகோதரியாவார்.
உயிர்மை என்ற மாத இதழின் ஆசிரியராகவும் இதே பெயரில் உயிர்மை பதிப்பகத்தையும் நடத்தி வருகிறார். இதே பெயரில் மின்னிதழ் மற்றும் தொலைக்காட்சியும் அறியப்படுகின்றன.

## விமர்சனங்கள்
மரண தண்டனை ஒழிப்பு, சாதி ஒழிப்பு மற்றும் பெண் விடுதலை போன்ற பல்வேறு சமூக-அரசியல் பிரச்சினைகள் குறித்த முற்போக்கான கருத்துக்களுக்காக அவர் அறியப்படுகிறார்.

## சர்ச்சைகள்
2018 ஆம் ஆண்டில், மனுஷ்யபுத்திரன் எழுதிய ஒரு கவிதை காரணமாக, அவருக்கும் எச். ராஜாவுக்கும் இடையே வார்த்தைப் போர் மூண்டது. பின்னர் பல எழுத்தாளர்கள் மனுஷ்யபுத்திரனுக்கு ஆதரவாகக் குரல் கொடுத்தனர்.

## படைப்புகள்
;கவிதைகள்

;கட்டுரைகள்

## விருதுகள்
*2002- இளம் படைப்பாளிகளுக்கான உயரிய தேசிய விருதான சன்சுகிருதி சம்மான் விருது
*2003- அமெரிக்க இலக்கிய நண்பர்கள் குழு வழங்கிய ‘இலக்கியச் சிற்பி’ விருது 
*2004- இந்திய சமூக நீதி அமைச்சகத்தின் ‘தலைசிறந்த தனிநபர் படைப்பாற்றலுக்கான’ விருது 
*2011- கனடா நாட்டின் சிறந்த கவிதைத் தொகுப்புக்கான விருது (அதீதத்தின் ருசி) 
*2016- ஆனந்த விகடன் தலைசிறந்த 10 மனிதர்கள் விருது

## மேற்கோள்கள்

## வெளி இணைப்புகள்
*உயிர்மை - இணைய தளம்
*உயிர்மை - வலைப்பதிவு
*உயிர்மை - புத்தகப் பதிவு
*கவிஞரிலிருந்து  அரசியல்வாதி! Manushya Puthiran-இன் மறுபக்கம்! Arunthamizh Yazhini | Book Fair | Kavithaigal

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:திருச்சி மாவட்ட மக்கள்
பகுப்பு:தமிழக எழுத்தாளர்கள்
பகுப்பு:நவீன தமிழ்க் கவிஞர்கள்
பகுப்பு:தமிழகக் கவிஞர்கள்
பகுப்பு:திராவிட இயக்க எழுத்தாளர்கள்
வண்ணதாசன்

**வண்ணதாசன்** என்ற புனைப்பெயரில் சிறுகதைகளும், **கல்யாண்ஜி** என்ற புனைப்பெயரில் கவிதைகளும் எழுதுபவரின் இயற்பெயர், **சி.கல்யாணசுந்தரம்** (S. Kalayanasundaram). இவர் தமிழ்நாடு, திருநெல்வேலியில் பிறந்தவர். இவரின் தந்தை இலக்கியவாதி தி. க. சிவசங்கரன் ஆவார்.இவர் தந்தையும் சாகித்ய அகாதமி விருது பெற்றவர். நவீன தமிழ்ச் சிறுகதை உலகில் மிகுந்த கவனம் பெற்ற எழுத்தாளரான வண்ணதாசன், *[[தீபம் (இதழ்)|தீபம்]]* இதழில் எழுதத் துவங்கியவர். 1962 ஆம் ஆண்டில் இருந்து இன்று வரை தொடர்ந்து சிறுகதைகள் எழுதி வருகிறார். இவரது 'ஒரு சிறு இசை' என்ற சிறுகதை நூலுக்காக இந்திய அரசின் 2016-ஆம் ஆண்டிற்கான சாகித்திய அகாதமி விருது கிடைத்தது.

இவரது சிறுகதைகள் பல்கலைக் கழகங்களில் பாடமாக வைக்கப்பட்டிருக்கின்றன. இலக்கியச் சிந்தனை உள்ளிட்ட பல முக்கிய விருதுகளைப் பெற்றிருக்கிறார் வண்ணதாசன். 2016 விஷ்ணுபுரம் விருது இவருக்கு வழங்கப்பட்டிருக்கிறது..சூன் 10, 2018 இல் கனடா தமிழ் இலக்கியத் தோட்டம் எனும் அமைப்பு தமிழ் இலக்கியத்திற்கான வாழ்நாள் சாதனையாளர் விருதினை இவருக்கு வழங்கியது. தஞ்சைத் தமிழ்ப் பல்கைக்கழகம் மதிப்புறு முனைவர் பட்டத்தை வழங்கியுள்ளது.

### சிறுகதைத் தொகுப்புகள்
# கலைக்க முடியாத ஒப்பனைகள்
# தோட்டத்துக்கு வெளியிலும் சில பூக்கள்
# சமவெளி
# பெயர் தெரியாமல் ஒரு பறவை
# மனுஷா மனுஷா
# கனிவு
# நடுகை
# உயரப் பறத்தல்
# கிருஷ்ணன் வைத்த வீடு
# ஒளியிலே தெரிவது  (உயிர்மை - சுஜாதா அறக்கட்டளை இணைந்து வழங்கிய 2011ஆம் ஆண்டில் சிறுகதைக்கான சுஜாதா விருதைப் பெற்றது)
# சில இறகுகள் சில பறவைகள்
# ஒரு சிறு இசை
# அகிலம்

### புதினங்கள்
# சின்னு முதல் சின்னு வரை

### கவிதைத் தொகுப்புகள்
# புலரி
# முன்பின்
# ஆதி
# அந்நியமற்ற நதி
# மணல் உள்ள ஆறு 
# தரைக்கும் வானத்துக்கும் அப்பால்

### கட்டுரைகள்
# அகம் புறம்

### கடிதங்கள்
# வண்ணதாசன் கடிதங்கள்

## விருதுகள்
* கலைமாமணி
* சாகித்திய அகாதமி விருது
* விஷ்ணுபுரம் விருது

## மேற்கோள்கள்

## வெளி இணைப்புகள்
* சிறுகதைகள்
* அகம் புறம்

பகுப்பு:தமிழகக் கவிஞர்கள்
பகுப்பு:தமிழக எழுத்தாளர்கள்
பகுப்பு:கலைமாமணி விருது பெற்றவர்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இயல் விருது பெற்றவர்கள்
பகுப்பு:திருநெல்வேலி மாவட்ட எழுத்தாளர்கள்
பவுலோ கோய்லோ

**பவுலோ கோய்லோ** (*Paulo coelho*) (பிறப்பு: ஆகஸ்ட் 24, 1947) உலகப் புகழ்பெற்ற சமகால பிரேசில் நாட்டு எழுத்தாளர் ஆவார். இவரது படைப்புகளிலேயே *[[தி ஆல்கெமிஸ்ட் (நூல்)|தி ஆல்கெமிஸ்ட்]]*       ( தமிழில் ரசவாதி) புதினம் மிகச் சிறந்ததாகக் கருதப்படுகிறது. இவரது படைப்புகள் 50க்கும் மேற்பட்ட மொழிகளில் மொழிபெயர்க்கப் பட்டிருக்கின்றன. ஒவ்வொருவரும் தங்கள் கனவுகளை நினைவாக்கப் பாடுபட வேண்டும் என்பது இவரது புதினங்கள், சிறுகதைகள், கட்டுரைகளில் காணப்படும் அடிப்படை கருத்தாகும். ஆனாலும் இலெவன் மினிட்ஸ் (*Eleven Minutes*) என்ற அவரது புதினத்தில், யதார்த்த நிலைமைக்கு நேருக்கு நேர் முகம் கொடுப்பதுபற்றி சொல்லியிருப்பதாகக் குறிப்பிடுகின்றார். இவரது *[[தி ஆல்கெமிஸ்ட் (நூல்)|தி ஆல்கெமிஸ்ட்]]* புதினம் தமிழில் !ரசவாதி என்ற பெயரில் வெளியாகி பெரும் வரவேற்பைப் பெற்றது.

## சாதனைகளும் விருதுகளும்
விற்பனையில் உலகச் சாதனைகளைப் படைத்துள்ள பல நூல்களை பாவுலோ கோய்லோ எழுதியுள்ளார். இவருடைய நூல்கள் 82 மொழிகளில் மொழிபெயர்க்கப்பட்டு உள்ளன. 170க்கும் அதிகமான நாடுகளில் சுமார் 23 கோடிப் பிரதிகள் விற்பனையாகியுள்ளன. 
'பிரேசிலியன் அகாடமி ஆஃப் லெட்டர்ஸ்' அமைப்பின் உறுப்பினரான இவர் 'செவாலியே' விருது பெற்றவர்.  2007ல் ஐக்கிய நாடுகள் சபையின் அமைதித் தூதராக நியமிக்கப்பட்டார்.
## படைப்புகள்
பவுலோ கோய்லோ ஏராளமான நூல்களை படைத்துள்ளார். அவற்றுள் முக்கியமானவை:-
பிரிடா, த வேல்கிரீஸ், மக்தூப், பை த ரிவர் ஐ சேட் டவுன் அன்ட் வெப்ட், த ஃபிஃப்த் மவுன்டன் போன்றவையாகும் .

## ரசவாதி கதைச்சுருக்கம்
சந்தியாகு என்ற சிறுவனைப் பற்றிய மாயாஜால நூல் இது. அந்தலூசியாவில் ஆடுகள் மேய்க்கும் அவனுக்கு அடிக்கடி ஒரு கனவு வருகிறது. ஒரு குழந்தை இவனை பிரமிடுகளுக்கு அழைத்துப் போவதாக கனவு காண்கிறான்.  அது குறித்து கனவுகளுக்கு பலன் சொல்லும் சூனியக்காரியிடம் கேட்கிறான். அவள் அறிவுறுத்த அதன்படி செல்லும் அவன் மெல்ஜிசெடக் எனும் பெரியவரை இடையில் சந்திக்கிறான். சேலம் ராஜாவான அவர் 'கனவுகளையும் குறியீட்டுச் சகுனங்களையும் நம்பு. பிரபஞ்சத்தின் மொழியை அறிந்து கொள். உன் இலக்கை நீ அடைவாய்' என்கிறார். அதனை ஏற்று பொக்கிஷத்தைத் தேடிச் செல்கிறான் சந்தியாகு. ஸ்பெயினில் இருந்து கிளம்பும் அவன் தனது ஆடுகளை விற்று பணம் பெற்று தன் இலக்கை நோக்கி விரைகிறான். டான்ஜியர்ஸ் சந்தைகளிலும் எகிப்துப் பாலைவனங்களுலும் அலைந்து திரியும் அவனை விதி ஒரு ரஸவாதியைச் சந்திக்க வைக்கிறது. அவரது வழிகாட்டுதலின்படி பிரமிடுகளை அடைகிறான். அங்கே அவன் தேடி வந்த பொக்கிஷம் கிடைத்ததா? இலக்கை அடைந்தானா என்பதே கதையின் முடிவாகும் 

## செய்தி
 இதயம் கூறுவதை நாம் கவனமாகக் கேட்க வேண்டும். வாழ்க்கைப் பாதையில் விதி சுட்டிக்காட்டும் சகுனங்களையும் கவனிக்க வேண்டும், அனைத்துக்கும் மேலாக நம் கனவுகளை நாம் தொடர வேண்டும் என்று அறிவுறுத்தும் சில நூல்களில் இதுவும் ஒன்று.

## படைப்புகள்
### புதினங்கள்

## வெளி இணைப்புகள்
* பவுலோ கோய்லோ அதிகாரப்பூர்வ இணையத்தளம் 
* Warrior of the Light Online 
* பவுலோ கோய்லோ ரசிகர் மன்றம் 
## மேற்கோள்கள்

பகுப்பு:போர்த்துக்கேய எழுத்தாளர்கள்
பகுப்பு:1947 பிறப்புகள்
பகுப்பு:பிரேசிலின் எழுத்தாளர்கள்
பகுப்பு:வாழும் மக்கள்
சுனாமிப் புகைப்படத்துக்கு உலக விருது

டிசம்பர் 26, 2004 இல், தெற்கு மற்றும் தென்கிழக்கு ஆசிய நாடுகளைத் தாக்கிப் பேரழிவை விளைவித்த **[[2004 இந்தியப் பெருங்கடல் நிலநடுக்கம்|ஆழிப்பேரலை]]** சோகத்தைச் சித்தரிக்கும் நோக்கில் தமிழகத்தின் கடலூர் கடற்கரையில் எடுக்கப்பட்ட புகைப்படத்துக்கு உலகச் செய்திப் புகைப்பட விருது கிட்டியிருக்கிறது.

இது ராய்ட்டர்ஸ் இந்தியா செய்தி நிறுவனத்தைச் சார்ந்த ஆர்கோ தத்தா என்ற புகைப்பட நிபுணர் 2004 டிசம்பர் 28-ஆம் தேதி எடுத்த படம் ஆகும்.

சுமார் 70,000 புகைப்படங்கள் இந்தப்போட்டியில் பங்கேற்றன என்பது குறிப்பிடத்தக்கது.

சுனாமியின் போது தப்பிபிழைத்த பெண்மணி ஒருவர், கடற்கரையில், தம் உறவினர் ஒருவரின் உடல் அருகே கதறுவதைக் காட்டும் இந்தப் புகைப்படம், சுனாமி அழிவின் கோரத்தையும், சோகத்தையும் துல்லியமாகச் சித்தரிப்பதாக ஆம்ஸ்டர்டாம் நகரில் இப்போட்டியை நடத்தியவர்கள் கூறுகின்றனர்.

## மேற்கோள்கள்

## வெளி இணைப்பு
*பரிசு பெற்ற படம்

பகுப்பு:செய்திகள்
பூமணி

கொம்மை (புதினம்)

**பூமணி** (பிறப்பு - 1947, இயற்பெயர் - பூ. மாணிக்கவாசகம்.) சாகித்திய அகாதெமி விருது பெற்ற தமிழ் எழுத்தாளர் ஆவார்.இவர் எழுதிய 'அஞ்ஞாடி'  என்ற நாவலுக்கு 2014 ஆம் ஆண்டிற்கான சாகித்திய அகாதெமி விருது வழங்கப்பட்டது

## வாழ்க்கைக் குறிப்புகள்
இவர் தூத்துக்குடி மாவட்டத்தில் கோவில்பட்டி அருகே உள்ள ஆண்டிபட்டி எனும் ஊரில் பிறந்தார். இவரின் தந்தை பூலித்துரை, தாய் தேனம்மை. பூமணி இவர், தமிழ்நாடு அரசின் கூட்டுறவுத் துறை துணைப் பதிவாளாராகப் பணியாற்றி ஓய்வு பெற்றவர்.

## இலக்கியப் பணி
கரிசல் வட்டாரத்து வாழ்க்கையின் நுட்பங்களைத் தனது எழுத்தில் வெளிப்படுத்திய எழுத்தாளர். இவருடைய கல்லூரிக் காலத்தில் இவருக்கு விமர்சகர் சி. கனகசபாபதி ஆசிரியராக இருந்தார். எழுத்தாளர் கி.ராஜநாராயணன் பூமணியை சிறுகதைகள் எழுத ஊக்குவித்தார். 1971இல் பூமணியின் முதல் சிறுகதை ‘அறுப்பு’ தாமரை இதழில் வெளிவந்தது. அதன் பிறகு தாமரை ஆசிரியராக இருந்த தி. க. சிவசங்கரன் பூமணியை ஊக்குவித்தார்.

## ஆக்கங்கள்
### சிறுகதைத் தொகுப்பு
* *வயிறுகள்*.
** ரீதி*.
* *நொறுங்கல்கள்*.
** நல்லநாள்*.

### புதினங்கள்
* *[[வெக்கை (புதினம்)|வெக்கை]]*.
* *நைவேத்தியம்*.
* *வரப்புகள்*.
* *வாய்க்கால்*.
* *பிறகு*.
* ''அஞ்ஞாடி''

### திரைப்படம்
* **[[கருவேலம்பூக்கள் (திரைப்படம்)|கருவேலம்பூக்கள்]]**
***[[அசுரன்]]** (கதை)

## சிறப்புகள்
* தேசிய திரைப்பட வளர்ச்சி நிறுவனத்துக்காக இவர் இயக்கிய ''கருவேலம்பூக்கள்'' திரைப்படம் பல முக்கிய உலகத் திரைப்பட விழாக்களில் பங்கு பெற்றது.
* *வெக்கை* நாவல் இந்தியில் மொழியாக்கம் செய்யப்பட்டுள்ளது.

## விருதுகள்
* இலக்கியச் சிந்தனை பரிசு
* அக்னி விருது
* திருவனந்தபுரம் தமிழ்ச் சங்க விருது
* இலக்கியத்துக்கான பங்களிப்புக்காக 2011க்கான விஷ்ணுபுரம் விருது
* அஞ்ஞாடி புதினத்திற்கு 2014இல் சாகித்திய அகாதமி விருது 
* விளக்கு விருது

## மேற்கோள்கள்

## வெளி இணைப்புகள்
* சித்திரமாய்த் தீட்டப்பட்ட கதை
*  விருதுக்காக எழுதுவதில்லை: எழுத்தாளர் பூமணி
* பூமணியின் கதைகளை வாசிக்க: அழியாச்சுடர்கள்
*கருவேலம்பூக்கள் திரைப்பட விமர்சனம் . 
*பூமணியின் கட்டுரைத் தொகுப்பில் கூறப்பட்டுள்ள தன் தாய் தேனம்மாவினை பற்றி அம்பையின் http://www.hinduonnet.com/thehindu/lr/2003/01/05/stories/2003010500280400.htm  கருத்துக்கள். 
*Clashing by Night, Caravan magazine 
*இந்த ஆண்டின் தமிழுக்கான சாகித்ய அகாடமி விருது பூமணிக்கு வழங்கப்பட்டுள்ளது. அவரது அஞ்ஞாடி நாவலுக்காக இந்த விருது வழங்கப்பட்டுள்ளது
* 'அஞ்ஞாடி' நாவலுக்காக எழுத்தாளர் பூமணிக்கு சாகித்ய அகாடமி விருது
  

பகுப்பு:தமிழக எழுத்தாளர்கள்
பகுப்பு:இந்தியத் திரைப்பட இயக்குநர்கள்
பகுப்பு:1947 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தூத்துக்குடி மாவட்ட மக்கள்
பகுப்பு:தமிழ்நாட்டுத் திரைக்கதை எழுத்தாளர்கள்
ந. முத்துசாமி

**Na.Muthusamy ** (மே 25, 1936 - அக்டோபர் 24, 2018) என்பவர் ஒரு தமிழக எழுத்தாளர். தஞ்சாவூர் மாவட்டத்திலுள்ள புஞ்சை என்ற கிராமத்தில் பிறந்த இவர் 2000 ஆண்டின் சங்கீத நாடக அகாதமியின் விருது பெற்றிருக்கிறார். தெருக்கூத்தை தமிழ்க்கலையின் முக்கிய அடையாளமாக்கியவர்களுள் இவரும் ஒருவர். இவரது "கூத்துப்பட்டறை" என்ற நாடக அமைப்பு தமிழில் பரிசோதனை நாடகங்களுக்கு வழிகாட்டியாக இருந்து வருகிறது. "கசடதபற", "நடை" போன்ற இலக்கிய இதழ்களில்  சிறுகதைகள் எழுதியிருக்கிறார். நீர்மை உட்பட 5 நூல்களை வெளியிட்டுள்ளார். இவர் எழுதிய "ந. முத்துசாமி கட்டுரைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நுண்கலைகள்(இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது. 2012 ஆம் ஆண்டில் இவரது கலைச்சேவையை பாராட்டும் வண்ணம் இந்திய அரசு பத்மஸ்ரீ விருதை வழங்கி பெருமைப்படுத்தியது.

## ஆக்கங்கள்
### சிறுகதைத் தொகுப்பு
**நீர்மை*

### நாடகங்கள்
**காலம் காலமாக*
**அப்பாவும் பிள்ளையும்*
**நாற்காலிக்காரர்*
**சுவரொட்டிகள்*
**படுகளம்*
**உந்திச்சுழி*
**கட்டியக்காரன்*
**நற்றுணையப்பன்*

### கட்டுரைத் தொகுப்பு
**அன்று பூட்டியவண்டி* ( தெருக்கூத்துக் கலை பற்றிய கட்டுரைகள்)

## மேற்கோள்கள்

## வெளி இணைப்புகள்
* கூத்துப்பட்டறை 

பகுப்பு:தமிழக எழுத்தாளர்கள்
பகுப்பு:நாடக இயக்குநர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:1936 பிறப்புகள்
பகுப்பு:2018 இறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தஞ்சாவூர் மாவட்ட மக்கள்
பகுப்பு:சென்னை எழுத்தாளர்கள்
பகுப்பு:பத்மசிறீ விருது பெற்ற கலைத் துறையினர்
கோபிகிருஷ்ணன்

**கோபிகிருஷ்ணன்** (*Gopikrishnan*) என்பவர் தமிழ்நாட்டின், மதுரையில் பிறந்தவர். நவீன தமிழ்ச் சிறுகதையுலகில் தனித்துவமான எழுத்தாளராக மதிக்கப்படுபவர். நடுத்தர வர்க்கத்தின் போலியான மதிப்பீடுகளையும் அவலங்களையும், அபத்தங்களையும் தனது கதைகளில் தொடர்ந்து வெளிப்படுத்திக்கொண்டு வந்தவர். 

உளவியல் துறையிலும் மற்றும் சமூக சேவை துறையிலும் முதுகலைப்பட்டம் பெற்றவர். *ஆத்மன் ஆலோசனை மையம்* என்ற அமைப்பை உருவாக்கி, மனநல ஆலோசகராக சில காலம் பணியாற்றியுள்ளார். பல்வேறு தொண்டு நிறுவனங்களிலும் சமூக சேவகராகப் பணியாற்றிய அனுபவமும் அவருக்கு உண்டு. மனநிலை பிறழ்வு மையங்களில் ஆலோசகராக இருந்த நாட்களில் தான் சந்தித்த மனிதர்கள் பற்றி ‘உள்ளிருந்து சில குரல்கள்’ என்ற நாவலை எழுதியிருக்கிறார். 

வறுமையான குடும்பச் சூழல் காரணமாகவும், தனது சுய அடையாளத்தை இழந்துவிடக் கூடாது என்ற விடாப்பிடியான முயற்சியாலும் ஆழ்ந்த மனச்சோர்வுக்கு உட்பட்டவராக இருந்தார் கோபி கிருஷ்ணன். இதற்காக உள நல மருந்துகளைத் தொடர்ந்து சாப்பிட்டு வந்ததால் உருவான பலவீனம் காரணமாக, அதிக நோய்மையுற்று அதிலிருந்து மீள முடியாமலே 2003ஆம் ஆண்டு காலமானார். 

## ஆக்கங்கள்
* *ஒவ்வாத உணர்வுகள்*
* *தூயோன்*
* *மானிட வாழ்வு தரும் ஆனந்தம்*
* *டேபிள் டென்னிஸ்*
* *உள்ளிருந்து சில குரல்கள்*
* * முடியாத சமன் *
* *உள்ளே இருந்து சில குரல்கள்*

கோபிகிருஷ்ணன் அவர்களின் சில படைப்புகள் "அழியாச்சுடர்" தளத்தில் தொகுக்கப்பட்டுள்ளன. அவைகளுக்கான சுட்டி: http://azhiyasudargal.blogspot.com/search/label/கோபிகிருஷ்ணன்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:2003 இறப்புகள்
பகுப்பு:மதுரை மக்கள்
சுஜாதா

**சுஜாதா** என்ற தலைப்பில் அமைந்த கட்டுரைகள் பின்வருமாறு:

* சுஜாதா என்ற புனைபெயர் கொண்ட தமிழக எழுத்தாளர்.
* சுஜாதா - தென்னிந்திய நடிகை
* சுஜாதா (திரைப்படம்)
வாலி

**வாலி** என்னும் தலைப்பில் உள்ள கட்டுரைகள் கீழே உள்ளன.

*வாலி (கவிஞர்) - தென்னிந்தியப் பாடலாசிரியர்.
*வாலி (இராமாயணம்) - இராமாயணக் கதாபாத்திரம்.
*வாலி (திரைப்படம்) - தென்னிந்தியத் தமிழ்த் திரைப்படம்.

பகுப்பு:பக்கவழி நெறிப்படுத்தல்
குற்றியலிகரம்

நிலைமொழியின் ஈற்றெழுத்து குற்றியலுகரமாகவும் வருமொழியின் முதலெழுத்து யகரமாகவும் இருந்தால், அவையிரண்டும் புணரும்போது நிலைமொழி ஈற்றிலுள்ள குற்றியலுகரம் இகரமாகத் திரியும். அவ்வாறு திரிந்த இகரம் அரை மாத்திரையளவே ஒலிக்கும். அவ்வாறு குறைந்தொலிக்கும் இகரம் **குற்றியலிகரம்** ஆகும்.

எடுத்துக்காட்டு
* நாடு + யாது    -> நாடியாது
* கொக்கு + யாது -> கொக்கியாது
மேற்கண்ட எடுத்துக்காட்டுகளில், நிலைமொழியின் ஈற்றெழுத்து குற்றியலுகரம். வருமொழியின் முதலெழுத்து யகரம். இவையிரண்டும் புணரும்போது குற்றியலுகரம் இகரமாகத் திரிந்து, அரை மாத்திரையளவாக ஒலிப்பதை காணலாம்
* கேள் + மியா -> கேண்மியா
*வால்+ மியா  = வான்மியா 
* கண்டேன் + யான் -> கண்டேனியான் 

## இவற்றையும் பார்க்கவும்
* தமிழ் இலக்கணம்
* குற்றியலுகரம்
## அடிக்குறிப்பு

பகுப்பு:சார்பெழுத்துகள்
சில நேரங்களில் சில மனிதர்கள்

**சில நேரங்களில் சில மனிதர்கள்** 1977 ஆம் ஆண்டு வெளிவந்த தமிழ்த் திரைப்படமாகும். ஜெயகாந்தனின், "அக்னி பிரவேசம்" என்ற நாவலை அடிப்படையாகக் கொண்டு எடுக்கப்பட்டதாகும். லட்சுமி, ஸ்ரீகாந்த், சுந்தராபாய் மற்றும் பலர் நடித்த இப்படத்தினை ஏ. பீம்சிங் இயக்கினார்.

இத்திரைப்படம் தெலுங்கு மொழியில் *கொன்னி சமயலுலோ கொம்தரு மனுஷுலு* என்ற பெயரில் வெளிவந்தது.

## மேற்கோள்கள்

பகுப்பு:1977 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஏ. பீம்சிங் இயக்கிய தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பாரதி

**பாரதி** அல்லது **பாரதியார்** என்ற தலைப்புகளில் உள்ள விக்கிப்பீடியா கட்டுரைகள்:

* சுப்பிரமணிய பாரதி, மகாகவி பாரதியார்
* சோமசுந்தர பாரதியார், தமிழறிஞர்
* கவிக் குஞ்சர பாரதி, கருநாடகப் பாடலாசிரியர்
* கோபாலகிருஷ்ண பாரதியார், கருநாடகப் பாடலாசிரியர்
* சுத்தானந்த பாரதியார், கவியோகி
* பாரதிதாசன், கவிஞர்
* சி. ஜெயபாரதி, மலேசியத் தமிழறிஞர்
* பாரதி, தமிழ்த் திரைப்பட நடிகை
* பி. வி. நரசிம்மபாரதி, தமிழ்த் திரைப்பட நடிகர்
* பழனி பாரதி, தமிழ்த் திரைப்படப் பாடலாசிரியர்
* பாரதி பாஸ்கர், பட்டிமன்றப் பேச்சாளர்

* தமிழ்த் திரைப்படங்கள்:
** பாரதி (திரைப்படம்)
** ஜெயபாரதி (1940)
** பாரதி கண்ணம்மா

* வேறு
** பாரதியார் பல்கலைக்கழகம், தமிழகப் பல்கலைக்கழகம்
** பாரதியார் விருது, தமிழக அரசு விருது
** பாரதி, ஈழத்துத் தமிழ் இதழ்
திலீப்குமார் (எழுத்தாளர்)

**திலீப்குமார்** (பிறப்பு: 1951, Dilip Kumar) என்பவர் ஒரு தமிழ் எழுத்தாளர், இலக்கிய திறனாய்வாளர், சிறுகதையாசிரியர், மொழிபெயற்பாளர் ஆவார். இவர் குஜராத்தி மொழியினை தாய் மொழியாகக் கொண்டவர். தமிழ் இலக்கியத்தில் பற்று கொண்டவர். சிறுகதை, இலக்கிய திறனாய்வு என இரு துறைகளிலும் எழுதிவருபவர். இவருடைய கதைகள் யதார்த்தின் கனத்தினை வெளிப்படுத்துபவை. தெளிந்த பாத்திரப்படைப்பு, மெல்லிய நகைச்சுவை, அனுபவப்பூர்வமான வாழ்க்கையின் தேடல்கள் கொண்டவை இவருடைய கதைகள்.

2002இல் இந்திய அரசாங்கம் வழங்கும் "பாஷா பாரதி" என்ற மதிப்புமிக்க விருதினைப் பெற்றவர். பல இந்திய இலக்கியத் திட்டங்களுக்கு ஆலோசகராகவும், சிறந்த மொழி பெயர்ப்புக்காக வழங்கப்பெறும் தேசிய விருதுக்கான தேர்வுக் குழுவில் உறுப்பினராகவும் பணிபுரிந்தவர்.

## புத்தகங்கள்
### சிறுகதைத் தொகுப்பு
*மூங்கில் குருத்து (1985)
*கடவு (2000)
*A Place to Live: Contemporary Tamil Short Fiction (தமிழ் சிறுகதைகளின் ஆங்கில வடிவம்)
*The Tamil story: Through the Times, Through the Tides (தொகுப்பாசிரியர், பதிப்பாசிரியர் 2016; சாகித்திய அகாதெமியின் மொழிபெயர்ப்புக்கான விருது பெற்ற நூல்)
### இலக்கியத் திறனாய்வு
*மௌனியுடன் கொஞ்ச தூரம் (மௌனி பற்றிய இலக்கியத் திறனாய்வு) (1992)
### நாடகங்கள்
*ரமாவும் உமாவும் (2011)
## மேற்கோள்கள்

## வெளி இணைப்புகள்
* கௌரி ராம்நாராயண், திலீப்குமார் பற்றி எழுதிய கட்டுரை .
* திலீப்குமார் படைப்புகள் சில - அழியாச்சுடர்களில்
* திலீப் குமார்:மொழியின் எல்லைகளைக் கடந்து..-வெங்கட் சாமினாதன்

பகுப்பு:தமிழக எழுத்தாளர்கள்
பகுப்பு:தமிழ் விமர்சகர்கள்
பகுப்பு:1951 பிறப்புகள்
ராபர்ட் ஹூக்

**ராபர்ட் ஹூக்** (*Robert Hooke*, 18 சூலை 1635 - 3 மார்ச் 1703) ஓர் ஆங்கிலேய இயற்பியலாளர் (இயற்கைத் தத்துவஞானி), வானியல் நிபுணர், புவியியலாளர், வானிலை ஆய்வாளர், கட்டிடக் கலைஞர் ஆவார். 1665 ஆம் ஆண்டில் இவர் வடிவமைத்த ஒரு கலப்பு நுண்ணோக்கியைப் பயன்படுத்தி நுண்ணோக்கியில் உயிரினங்களை ஆய்வு செய்த முதல் விஞ்ஞானிகளில் ஒருவராக இவர் கருதப்படுகிறார். இளம் வயதிலேயே ஒரு வறிய விஞ்ஞான ஆய்வாளராக இருந்த ஹூக், தனது காலத்தின் மிக முக்கியமான விஞ்ஞானிகளில் ஒருவராக ஆனார்.இவரது மரணத்திற்குப் பிந்தைய நூற்றாண்டுகளில் எழுத்தாளர்களால் அடிக்கடி அவதூறு செய்யப்பட்ட இவரது நற்பெயர் இருபதாம் நூற்றாண்டின் இறுதியில் மீட்டெடுக்கப்பட்டது. இவர், "இங்கிலாந்தின் லியோனார்டோ டா வின்சி" என்று அழைக்கப்படுகிறார்.

அவர் வாழ்ந்த காலத்தின் மிகச் சிறந்த எந்திரவியலாளராகக் கருதப்படும் ராபர்ட் ஹூக் பல வானியல் கருவிகள், கைக்கடிகாரங்கள், சுவர்க்கடிகாரங்கள் ஆகியவற்றை மேம்படுத்தினார். முதன் முதலாக, கோள்களின் இயக்கங்கள் குறித்த கோட்பாடுகளை எந்திரவியல் அடிப்படையில் அணுகி அண்ட ஈர்ப்பு விசையின் இருப்பைக் கணித்தவரும் இவரே. 1684ல், நடைமுறைப்படுத்த வல்ல தந்தி முறை ஒன்றை உருவாக்கினார். முதல் கணிதக் கருவியையும் கிரிகோரிய தொலைநோக்கியையும் ராபர்ட் ஹூக் தான் வடிவமைத்தார். ஹூக் விதியை வரையறுத்தார்.

1665ல் எழுதிய மைக்ரோகிராஃபியாவில் (Micrographia), தாவரத் திசுக்களின் நுண்ணமைப்பு பற்றி விவரித்துள்ளார். செல் (Cell) என்ற சொல்லை முதலில் உருவாக்கியவரும் இவரே.

## மேற்கோள்கள்

## வெளி இணைப்புகள்
* ராபர்ட் ஹூக், குட்டன்பேர்க் திட்டத்திலிருந்து
* ஹூக் Timeline 
* http://www.roberthooke.org.uk

பகுப்பு:ஆங்கிலேய அறிவியலாளர்கள்
பகுப்பு:1635 பிறப்புகள்
பகுப்பு:1703 இறப்புகள்
பகுப்பு:ஆங்கிலேயக் கண்டுபிடிப்பாளர்கள்
பகுப்பு:ஆங்கிலேய இயற்பியலாளர்கள்
ஆன்டன் வான் லீவன்ஹூக்

**ஆன்டன் வான் லீவன்ஹூக்** ( Anton van Leeuwenhoek, 1632-1723), நெதர்லாந்து நாட்டைச் சேர்ந்த இயற்கை வரலாற்று ஆய்வாளரும் நுண்ணோக்கிகளை உருவாக்கியவரும் ஆவார். இவரை நுண்ணுயிரியலின் தந்தை என்பர். இவரே முதலாவது நுண்ணுயிரியலாளர் ஆவார். இவர் நுண்ணோக்கிகளை களை மேம்படுத்தியதுடன், நுண்ணுயிர்கள் என்று அழைக்கப்படும் ஒருகல விலங்குகளை முதன் முதலில் அவதானித்தவரும் இவரே. அவர், 247க்கும் மேற்பட்ட நுண் நோக்கும் கருவிகளை உருவாக்கினார்; அவற்றுள் சில, 270 மடங்குக்கும் அதிகமாக உருப்பெருக்கம் செய்யும் திறன் பெற்று இருந்தன. பாக்டீரியாக்கள், புரோட்டோசோவாக்கள், ஸ்பெர்மடோசோவாக்கள், தசைநார்கள், குருதிச் சுற்றோட்டத்தொகுதியில், மயிர்த்துளைக்குழாய்களூடாக, குருதியின் அசைவு என்பவற்றை நுண்ணோக்கியில் அவதானித்து அறிவித்தவரும் இவரே. இரத்த நாள ஓட்டம் பற்றிய விவரிப்பில், இரத்தச் சிவப்பு அணுக்களைப் பற்றியும் பதிவு செய்துள்ளார்.

## மேற்கோள்கள்

## வெளி இணைப்புகள்
* ஆன்டன் வான் லீவன்ஹூக் பற்றிய இணையத்தளம்

பகுப்பு:அறிவியலாளர்கள்
பகுப்பு:1632 பிறப்புகள்
பகுப்பு:1723 இறப்புகள்
உயிரித் தொழில்நுட்பத்தின் பயன்பாடுகள்

## வேளாண்மை

தாவரங்களில் மரபணு மாற்றம் செய்வதின் மூலம், பின்வரும் விரும்பத்தகுந்த குணங்களைப் பெறலாம்.

* அதிக நோய் எதிர்ப்பு (Added Immunity)
* வறட்சி எதிர்ப்பு (Drought resistance)
* பூச்சி எதிர்ப்பு (Insect resistance)
* பூஞ்சை எதிர்ப்பு (Fungal resistance)
* அதிக விளைச்சல் (Increased yield)
* அதிக சத்துக்கள் நிறைந்த உணவுப்பொருட்கள் (Added nutrients)
* ஒட்டுத் தாவர இனங்கள் (Hybrid plant varieties)
* அதிக உப்புத் தன்மை கொண்ட நிலங்களிலும் விளைச்சல்
* தண்ணீர் அதிகம் தேங்கியுள்ள நிலங்களிலும் விளைச்சல்

## மருத்துவம்

* DNA தடுப்பு மருந்துகள்(DNA Vaccines) - ஒரு நோய்க்கு எதிரான தடுப்பு சக்தியைத் தரும் குறிப்பிட்ட Antigen-களை உருவாக்கும் மரபணுப்பகுதிகளை நேரடியாக ஒருவருக்கு செலுத்துவதன் மூலம், அந்த நோய்க்கு எதிரான அவருடைய தடுப்பு சக்தியைத அதிகரிக்க இயலும். 
* மரபணு சிகிச்சை (Gene therapy) - பரம்பரை நோய்கள் மற்றும் மரபணு சார்ந்த நோய்கள் உள்ளவர்களின் கோளாறான மரபணுக்களை நல்ல மரபணுக்களைக் கொண்டு மாற்றி அந்நோயை குணப்படுத்துவதோ அடுத்த தலைமுறைக்கு பரவாமல் செய்வதோ கொள்கையளவில் சாத்தியமாகும்.எனினும் இது குறித்த ஆராய்ச்சிகள் இன்னும் முழு வெற்றி அடையவில்லை. 
* சுரப்பிகள் (Hormones) - குறைந்த அளவில் சுரப்பதால் குறைப்பாடுகளை உருவாக்கும் இன்சுலின் போன்ற சுரப்பிகளை பாக்டீரியாக்களைக் கொண்டு தயாரித்து மனித உடலில் செலுத்துவதன் மூலம் அக்குறைப்பாடுகளை போக்க இயலும்.

## சுற்றுச்சூழல்
உயிர் நுட்பவியல் சுற்றுப்புறச்சூழலில் முக்கியப்பங்கினை வகிக்கிறது.இதன் மூலம் இயற்கை சுற்றுப்புறச்சூழல் மற்றும் அதன் முக்கிய கூறுகள் ஆகியனவற்றை பாதுகாத்தல் மற்றும் பொருளாதார ரீதியாக பயன்படுத்துதல் உள்ளிற்றவற்றைஉள்ளடக்கியது.சுற்றுப்புறசூழலை மாசுபடுத்தும் காரணிகளை உயிர்காரணிகள் கொண்டு ஒடுக்கவும், அதனை மறுசுழற்சி முறைகள் மூலம் பொருளாதார பயன்பாடுகளுக்கு பயன்படுத்திக்கொள்ளவும் உதவுகிறது.

## சட்டம்
உயிர்காரணிகள் பயன்படுத்தும் முறை மற்றும் அதன் தோற்றம், அதனை பயன்படுத்தும் தர்மம் ஆகியவற்றை உள்ளடக்கியது உயிர்சட்ட வகைமை.
இதன் மூலம் உயிர் கூறுகள் பற்றிய ஆராய்ச்சிகள் முறைமை படுத்த படுகின்றன.
## தொழிற்துறை
### ஆடை தயாரிப்பு

### தோல் பதனிடுதல்
### உணவு பதப்படுத்துதல்
பென்சால்டிஹைட் (benzaldihyde) போன்ற பாதுகாப்பான்கள் (preservatives) உணவு பொருட்களுடன் சேர்த்து பல நாட்கள் கெடாமல் பாதுகாக்கலாம்.

பகுப்பு:உயிரித் தொழில்நுட்பம்
தற்குறிப்பேற்ற அணி

**தற்குறிப்பேற்ற அணி** என்பது இயல்பாக நடக்கும் ஒரு நிகழ்வின் மீது கவிஞர் தன் குறிப்பை ஏற்றுவதாகும்

***பெயர்பொருள் அல்பொருள் என இரு பொருளினும்***

***இயல்பின் விளைதிறன் அன்றி அயல் ஒன்று***

***தான் குறித்து ஏற்றுதல் தற்குறிப் பேற்றம்***

(தண்டி, நூ. 56)

## எடுத்துக்காட்டுகள்

**எ.கா.1:**

*போருழந் தெடுத்த ஆரெயில் நெடுங்கொடி*
*வாரல் என்பனபோல் மறித்துக் கைகாட்ட*
                                சிலப்பதிகாரம்

**விளக்கம்**:

கோவலனும் கண்ணகியும் மதுரை மாநகரத்திற்குள் நுழைய முற்படும்போது  இயல்பாகக் காற்றிலாடும் தோரண வாயிற் கொடிகளைக் கவிஞர் தம் கற்பனையினால் கோவலன்  மதுரையில் கொல்லப்படுவான் என்று முன்னமே அறிந்து வர வேண்டாம் என அக்கொடிகள் எச்சரிப்பதாகக் குறிப்பேற்றிக் கூறுவார்.

**எ.கா.2:**

*தையல் துயர்க்குத் தறியா தம் சிறகால்*
*கையால் வயிறலைத்து காரிருள் வெய்யோனை* 
*வாவு பரித் தேரேறி வாவென்றழைப்பது போல்*
*கூவினவே கோழிக் குலம்.*
                                நளவெண்பா

**விளக்கம்**:

நளன், தமயந்தியை நீங்கி, காட்டில் விட்டுச் சென்றான். அதிகாலையும் புலர, கோழிகளும் இயல்பாகக் கூவுகின்றன. இதைக் கண்ட புகழேந்தி, தமயந்தியின் தாங்கொணாத் துயர் கண்டே, கோழிகள்  சூரியனை விரைவாக வரக் கதறுவதாகக் கூறுகிறார்.

**எ.கா.3:**

* காதலியைக் காரிருளில் கானகத்தே கைவிட்ட*
*பாதகனைப் பார்க்கப் படாதேன்றோ - நாதம்*
*அளிக்கின்ற ஆழிவாய் ஆங்கலவன் ஓடி*
*ஒளிக்கின்ற தென்னோ உரை.*
                                நளவெண்பா

**விளக்கம்**:

நளன் கடலோரமாகச் செல்கின்றான். நண்டுகள்("அலவன்") தம் வளையில் இருந்து வெளிப்பட்டு கடல் நாடிச் செல்கின்றன. இதைக் கண்ட புலவர், மனைவியைக் காட்டில் விட்டுச் சென்ற பாதகனைப் பார்க்கக் கூடாது என்றே நண்டுகள் வெளியேறிச் செல்கின்றன என்கிறார்.

## இவற்றையும் பார்க்கவும்

* தமிழ் இலக்கணம்
*அணி

பகுப்பு:அணி இலக்கணம்
சாகித்திய அகாதமி விருது

**சாகித்திய அகாதமி விருது** (*Sahitya Akademi Award*), சிறந்த இந்திய இலக்கிய படைப்பாளிகளுக்கு, இந்திய அரசால் ஒவ்வோர் ஆண்டும் தேசிய அளவிலும் மாநில அளவிலும் வழங்கப்படும் மதிப்பிற்குரிய விருதாகும். பரிசுத்தொகையாக 1,00,000 ரூபாயும், ஒரு பட்டயமும் வழங்கப்படுகின்றன.  இருபத்து நான்கு இந்திய மொழிகளில் சிறுகதை, நாவல், இலக்கிய விமர்சனம் போன்ற பலவகையான எழுத்தாக்கங்களிற்கு இவ்விருது வழங்கப்படுகிறது.

## சாகித்ய அகாதமி

சாகித்ய அகாதமி இந்திய அரசினால், மார்ச் 12, 1954-இல் தொடங்கப்பட்ட ஓர் அமைப்பு.அது இந்திய மொழிகளில் இலக்கியமும் இலக்கியம் சார்ந்த நடவடிக்கைகளை ஒருங்கிணைக்கும் எண்ணத்தோடு தொடங்கப்பட்டது. இதுவரை ஆறாயிரத்திற்கும் மேற்பட்ட இலக்கிய கூட்டங்களும், பயிற்சி முகாம்களும் மற்ற பிற இலக்கியம் சார்ந்த நடவடிக்கைகளை நடத்தியுள்ளது.

இந்திய மொழிகளில் வெளிவரும் சிறந்த படைப்புகளைப் பிற மொழிகளில் மொழிபெயர்த்து வெளியிடுவது, சிறந்த படைப்புகளை விருது அளித்து ஊக்கப்படுத்துவது போன்ற பல பணிகளைச் செய்வது சாகித்ய அகாதமி.

## சாகித்திய அகாதமி உறுப்பினராக இருந்தோர்
சாகித்ய அகாதமி கழகத்தில் அனைத்து மொழிகளுக்கும் பிரதிநிதித்துவம் உண்டு. தமிழுக்கான இடத்தில் உறுப்பினராக இருந்தோர்:
* நெ. து. சுந்தரவடிவேலு
* நாவலர் இரா. நெடுஞ்செழியன் (அப்போதைய சென்னை மாநிலக் கல்வி அமைச்சர்) 

## பரிசுத் தொகை

சாகித்ய அகாதமி விருதுக்குத் தேர்வு செய்யப்பட்ட நூலினை எழுதிய நூலாசிரியருக்கு முதன்முதலாக 1955-ஆம் ஆண்டில் ரூபாய் 5,000 வழங்கப்பட்டது. பின்னர் 1983-ஆம் ஆண்டு முதல் ரூபாய் 10,000 வழங்கப்பட்டது. அதன் பிறகு 1988-ஆம் ஆண்டு முதல் ரூபாய் 25,000 ஆக உயர்த்தி வழங்கப்பட்டது. அதன் பின்னர் 2001-ஆம் ஆண்டு முதல் ரூபாய் 40,000 ஆக உயர்த்தப்பட்டது. பின்னர் 2003-ஆம் ஆண்டில் ரூபாய் 50,000 ஆக அதிகரிக்கப்பட்டது. 2009-ஆம் ஆண்டு முதல் ரூபாய் 1,00,000 ஆக வழங்கப்பட்டு வருகிறது.

## விருதுக்குத் தேர்ந்தெடுக்கும் முறை
இது, நீண்ட, ஒராண்டு கால விவாதம் மற்றும் தேர்வுகளைக் கொண்டது. இந்த விருது இந்திய எழுத்தாளர்களை அங்கீகரிக்கவும், அவர்களை உலகிற்கு அறிமுகப்படுத்தவும் ஓர் ஊடகமாகத் திகழ்கிறது. அதுமட்டுமன்றித் தற்கால மாறுதல்களையும், புதிய நிகழ்வுகளையும் ஏற்றுக்கொண்டு இந்திய இலக்கியங்களை விரிவுபடுத்துவது இதன் நோக்கமாகும்.

முதற்கட்டமாகத் தகுதியான புத்தகங்கள் அகாதமித் தலைவரால் நியமிக்கப்பட்ட ஓரிரண்டு வல்லுநர்களால் தேர்வு செய்யப்பட்டு, 10 மொழி வல்லுநர்களுக்கு அனுப்பி வைக்கப்படுகிறது. ஒவ்வொரு மொழி வல்லுநரும் இரண்டு புத்தகங்களை விருதுக்குப் பரிந்துரைப்பார்கள். இவ்வாறு பரிந்துரைக்கப்பட்ட பட்டியல் மூன்று நீதிபதிகளின் பார்வைக்கு அனுப்பப்படுகிறது. அதிக வாக்குகளை அல்லது அனைவராலும் ஏகமனதாகத் தேர்வு செய்யப்பட்ட ஒரே ஒரு புத்தகமே விருதுக்குத் தேர்வுக்குச் செய்யப்படுகிறது. பின்னர் அகாதமியின் செயற்குழு அங்கீகாரம் மற்றும் அறிவித்தலுக்கு அனுப்பப்படுகிறது.

## சாகித்திய அகாதமி விருது பெற்றவர்கள்
*சாகித்ய அகாதமி விருது பெற்ற தமிழ்ப் புத்தகங்கள்
*சாகித்ய அகாதமி விருது பெற்ற தமிழ் எழுத்தாளர்கள்
*சாகித்திய அகாதமி விருது பெற்ற மலையாள எழுத்தாளர்கள்
*சாகித்ய அகாதமியின் மொழிபெயர்ப்பு விருது பெற்ற எழுத்தாளர்கள்

## மேற்கோள்கள்

## வெளி இணைப்புகள்
* சாகித்ய அகாதமிக்கான அதிகாரப்பூர்வ இணையதளம் 
* சாகித்திய அகாதமி விருது பெற்ற தமிழ் நூல்கள்

பகுப்பு:இந்திய இலக்கிய விருதுகள்

பகுப்பு:சாகித்திய அகாதமி விருதுகள்
பகுப்பு:பரிசுகளும் விருதுகளும்
குறள் வெண்பா

**குறள் வெண்பா** என்பது வெண்பா வகையின் இரண்டு அடி உள்வகையாகும். புகழ் பெற்ற திருக்குறள் குறள் வெண்பா வகையையே சார்ந்தது.
## எடுத்துக்காட்டு
எடுத்துக் காட்டாக ஒரு திருக்குறள் கீழே கொடுக்கப் பட்டுள்ளது.

எழுத்துகள் எல்லாவற்றிற்கும் முதலெழுத்தாக அகரம் இருப்பது போல உலகிலுள்ள எல்லா உயிர்களுக்கும் முதலாளாகக் கடவுள் இருக்கிறார் எனப் பொருள்பட இதனைத்  திருவள்ளுவர் ஆக்கியுள்ளார். திருக்குறள் நூலில் முதலாவது குறள் இதுவே.

நான்கு சீர்களைக் கொண்ட அளவடியாக முதலாமடியும் மூன்று சீர்களைக் கொண்ட சிந்தடியாக இரண்டாமடியும் அமைய, மொத்தமாக ஏழு சீர்களைக் கொண்ட குறள் வெண்பாவாக இத்திருக்குறளைக் காணலாம்.

'அகர' என்ற முதற் சீரில் "அ" உம் 'ஆதி' என்ற நான்காம் சீரில் "ஆ" உம் மோனையாக வந்துள்ளது. அதேவேளை முதலடி முதற் சீரில் "அக" உம் இரண்டாமடி முதற் சீரில் "பக" உம் எதுகையாக வந்துள்ளது. 

இவ்வாறு எதுகை அமைந்தால் "**ஒரு விகற்பக் குறள் வெண்பா**" என்றும் இவ்வாறு எதுகை அமையாத வேளை "**இரு விகற்பக் குறள் வெண்பா**" என்றும் சொல்லப்படுகிறது.

ஈரசைச் சீர்கள் ஆறும் மூவசைச் சீர் ஒன்றும் அதேவேளை ஈற்றடி ஈற்றுச் சீர் 'பிறப்பு' எனும் வாய்பாட்டிலும் இக்குறள் அமைந்திருக்கிறது. அதாவது, ஈரசைச் சீர்களும் மூவசைச் சீர்களில் காய்ச் சீரும் ஈற்றடி ஈற்றுச் சீர் ஓரசைச் சீரும் (அல்லது உகரம் ஏறிய ஓரசைச் சீரும்) வெண்பாவில் வருவது இயல்பே!

மாமுன் நிரை (இயற்சீர் வெண்டளை), காய்முன் நேர் (வெண்சீர் வெண்டளை) என்றவாறு இக்குறளில் தளைகள் வந்துள்ளது. இங்கே விளமுன் நேர் வராவிடினும் அதுவும் இயற்சீர் வெண்டளை ஆகும்.
## குறள் வகை
இனக்குறள், விகற்பக்குறள் என்று குறள் இரண்டு வகைப்படும் என்று யாப்பருங்கல விருத்தி குறிப்பிட்டு அவற்றிற்கு எடுத்துக்காட்டுகளைத் தருகிறது. 
### இனக்குறள்
சுடச்சுடரும் பொன்போல் ஒளிவிடும் துன்பம்
சுடச்சுட நோற்கிற் பவர்க்கு [மோனை]

தன்னுயிர்க் கின்னாமை தான்றிவான் என்கொலோ
மன்னுயிர்க் கின்னா செயல் [எதுகை]

இன்பம் விழையான் வினைவிழைவான் தன்கேளிர்
துன்பம் துடைத்தூன்றும் தூண் [முரண்]

கடிகை நுதல்மடவாள் சொல்லும் கரும்பு
படாஅ முலைமேல் துகில் [இயைபு]

கடாஅக் களிற்றின்மேல் கட்படாம் மாதர் 
படாஅ முலைமேல் துகில் [அளபெடை] 

### விகற்பக் குறள்
அமிழ்தினும் ஆற்ற இனிதேதம் மக்கள்
சிறுகை அளாவிய கூழ் [விகற்பம்]

அணங்குகொல் ஆய்மயில் கொல்லோ எனங்குழை
மாதர்கொல் மாலும்என் நெஞ்சு [விகற்பம்]

அறிஞர் இயம்பிய உள்ளத்தும் வைகுமே
நன்னுதல் நோக்கோர் வளம் [செந்தொடை]

## அலகிடுதல்

என்பது குறள். இதனை இவ்வாறு முறையாக அலகிடும்போது குறள் வெண்பாவின் இலக்கண அமைதி விளங்கும். 
### சீர்நிலை

### தளைநிலை

யாப்பு இலக்கணப்படித் திருவள்ளுவர் தனது திருக்குறளில் கையாண்ட நுட்பங்களையே மேலே காண்கின்றோம். இன்னோர் எடுத்துக்காட்டாக 110ஆவது குறளைப் பார்ப்போம்.

இதுவோர் இரு விகற்பக் குறள் வெண்பா ஆகும். இக்குறளுக்கு  "எந்த அறத்தை அழித்தவர்க்கும் தப்பிப் பிழைக்க வழி உண்டாகும்; ஒருவர் செய்த உதவியை மறந்து அழித்தவனுக்கு உய்வு இல்லை." என மு. வரதராசன் விளக்கம் தருகின்றார்.

## மேலும் பார்க்க
*சிந்தியல் வெண்பா
*நேரிசை வெண்பா

## உசாத்துணைகள்
*யாப்பறிந்து பாப்புனைய - மருதூர் அரங்கராசன்
*யாப்பதிகாரம் - புலவர் குழந்தை
*யாப்பரங்கம் - புலவர் வெற்றியழகன்

## மேற்கோள்

## வெளி இணைப்புகள்

*திருக்குறள் அலகிடுதல்

பகுப்பு:வெண்பா
பகுப்பு:திருக்குறள்
மியூசிக் ஹால்

**மியூசிக் ஹால் (Music Hall)** இங்கிலாந்து நாட்டின் ஒரு நாடகக் கலைவடிவமாகும். இக்கலை 1850 முதல் 1960 வரையிலான காலத்தில் மிகவும் பிரபலம் அடைந்தது. இச்சொல் கீழ் காணும் மூன்று பொருள்களிலும் உபயோககிக்கப் பெற்றது.
*பாடல், நகைச்சுவை மற்றும் நடிப்புக் கொண்ட பல்சுவை நிகழ்ச்சி
*இந்நிகழ்ச்சியின் பின்னணி இசை
*இந்நிகழ்ச்சி நடை பெற்ற அரங்கம்

## மேற்கோள்கள்

பகுப்பு:நாடக வகைகள்
நியூட்டன் (அலகு)

இயற்பியலில், **நியூட்டன்**  (*newton*, குறியீடு: N) என்பது விசையின் SI அலகாகும். சர் ஐசக் நியூட்டன் நினைவாக இந்தப் பெயர் சூட்டப்பட்டது. நியூட்டன் அலகு முதன்முதலில் 1904 வாக்கில் பயன்படுத்தப்பட்டது. 1948-இல் நடந்த நிறைகள் மற்றும் அளவைகள் மீதான பொது மகாநாடு (*General Conference on Weights and Measures - CGPM*)-க்குப் பிறகு, விசையின் அலகாக அதிகாரப்பூர்வமாக ஏற்றுக்கொள்ளப்பட்டது.

ஒரு கிலோகிராம் திணிவுள்ள பொருளொன்றில் ஒரு மீட்டர்/செக்கன்2 வேகவளர்ச்சியை (*acceleration*) உருவாக்கத் தேவையான விசையே ஒரு நியூட்டன் என வரைவிலக்கணம் கூறுகின்றது..

நியூட்டன், SI அடிப்படை அலகுகளில், **கிகி x மீ x செக்<sup>−2</sup>** என்பவற்றை உள்ளடக்கிய ஒரு SI அலகு ஆகும்.

:1\, \mathrm{N}=1\, \mathrm{kg} \cdot \mathrm{m} / \mathrm{s}^{2}

## எடுத்துக்காட்டுகள்

நிறை என்பதன் ஒரு வரைவிலக்கணம், புவியீர்ப்பு காரணமாக இரு பொருட்களிடையே உள்ள விசை என்பதனால், நியூட்டன் நிறையின் ஒரு அலகுமாகும். புவி மேற்பரப்பின் வெவ்வேறு இடங்களில் சில பத்திலொரு பங்கு வீதம் அளவுக்கு வேறுபட்டாலும், ஒரு கிலோகிராம் திணிவுள்ள ஒரு பொருள் புவியின் மேற்பரப்புக்கு அண்மையில் அண்ணளவாக 9.81 நியூட்டன்களாக இருக்கும். வேறுவகையில், **9.81<sup>−1</sup>** கிகி திணிவுள்ள ஒரு பொருள் (≈101.94 கிராம்கள்) அண்ணளவாக ஒரு நியூட்டன் நிறையுடையதாக இருக்கும்.

## மேற்கோள்கள்

பகுப்பு:SI சார் அலகுகள்
பகுப்பு:விசை அலகுகள்
பாசுக்கல் (அலகு)

**பாசுக்கல்** அல்லது ***பாஸ்கல்*** (Pascal) (குறியீடு **Pa**) என்பது அழுத்தத்தின் SI அலகு ஆகும். பாசுக்கல் என்பது ஒரு சதுர மீட்டர் பரப்பில் ஒரு நியூட்டன் எடை செயல்படும்போதுள்ள அழுத்தம் ஆகும். அதாவது ஒரு பாசுக்கல் என்பது நியூட்டன்/மீட்டர்2 க்குச் சமமாகும். புகழ் பெற்ற பிரான்சியக் கணித அறிஞரும், இயற்பியலாளரும், மெய்யியல் அறிஞருமான பிளேய்சு பாசுக்கல் (Blaise Pascal) நினைவாக இந்த அலகு பெயரிடப்பட்டுள்ளது.

; 1 Pa
: = 1 N/m2 = 1 (kg·m/s2)/m2 = 1 kg/m·s2
: = 0.01 மில்லிபார்
: = 0.00001 பார்

இதே அலகு தகைவு (stress (physics)|stress), யங் கெழு அல்லது யங் எண்(Young's modulus),  இழுவலிமை (tensile strength) ஆகியவற்றையும் அளக்கப் பயன்படுகிறது.

தரையில், கடல்மட்டத்தில், சீரான வளிமண்டல அழுத்தம் 101,325 பா (Pa) = 101.325 கிபா (kPa) = 1013.25 ஃகெபா (hPa) = 1013.25 மிபார் (mbar) = 760 டார் (ISO 2533) ஆகும்.

உலகெங்கிலும் வானிலையாளர்கள் (Meteorologists) வெகு காலமாக வளிமண்டல அழுத்தத்தை மில்லிபார் என்னும் அலகால் அளந்துவந்தனர். SI அலகுகள் வந்தபிறகும் இந்த மில்லிபார் அளவை பின்பற்றும் முகமாக மில்லிபாருக்கு இணையான ஃகெக்டோ-பாசுக்கல் என்னும் அலகைப் பயன்படுத்துகின்றனர். ஒரு ஃகெக்டோ பாசுக்கல் என்பது 100 பாசுக்கலுக்கு ஈடு. ஒரு மில்லிபார் என்பது 100 பாசுக்கல் ஆகும். பிற துறைகளில் கிலோபாசுக்கல் போன்ற SI அலகுகளையே பயன்படுத்துகின்றனர். குறைக்கடத்தி கருவி உருவாக்க இயலிலும், வெற்றிடத்தன்மையை (அழுத்தக் குறைவுத் தன்மையை) அளக்க பாசுக்கல் என்னும் அழுத்த அளவு பயன்படுத்தினாலும், கூடவே டார் (Torr) என்னும் அளவையும் பயன்படுத்துகின்றனர்.

; 1 கெக்டோ பாசுக்கல்(hectopascal) (hPa) : = 100 Pa = 1 (மில்லிபார்) mbar
; 1 கிலோபாசுக்கல் (kilopascal) (kPa) : = 1000 Pa = 10 hPa

முன்னாளைய சோவியத் யூனியனில் மீட்டர்-டன்-நொடி அலகுமுறையில் (mts system) பீசே (pieze) என்னும் அலகை அழுத்தத்திற்குப் பயன்படுத்தினர். அது ஒரு கிலோபாசுக்கலுக்கு ஈடு ஆகும்.

## பல்வேறு (தோராயமான) மதிப்புகளின் எடுத்துக்காட்டுக்கள்
(அறிமுகத்துக்கு SI முன்னொட்டு பார்க்கவும்)

¹பூமியின் நிலப்பரப்பில்

## மற்ற அழுத்த அலகுகளுடன் ஒப்பீடு

பகுப்பு:SI சார் அலகுகள்
பகுப்பு:அழுத்த அலகுகள்
ரேவதி (நடிகை)

**ரேவதி** (Revathi, பிறப்பு: சூலை 8, 1966) தமிழ்த் திரைப்படங்கள், தென்னிந்தியத் தொலைக்காட்சித் தொடர்களில் நடிகையாக அறியப்படுகிறார். மலையாளம், தெலுங்கு மொழித் திரைப்படங்களிலும் நடித்துள்ளார். இந்தி, ஆங்கிலத்தில் திரைப்படங்களை இயக்கியும் உள்ளார். இவர் ஐந்து முறை சிறந்த நடிகைக்கான பிலிம்பேர் விருதினை வென்றுள்ளார்.

## வாழ்க்கைக் குறிப்பு
ரேவதி, 1966 ஜூலை 8-ல் கேரளத்தின் கொச்சியில் பிறந்தார். இவர் தந்தை கேளுண்ணி. ரேவதி, 1988 ல் சுரேஷ் மேனனைத் திருமணம் செய்தார். பின்னர், 2002 ல் இருவரும் மணமுறிவு பெற்று பிரிந்தனர்.

## நடித்துள்ள திரைப்படங்கள்
* *[[தேவர் மகன்]]*
* *[[புதிய முகம்]]*
* *[[மௌன ராகம்]]*
* 2 ஸ்டேட்ஸ்

## இயக்கிய திரைப்படங்கள்
* *மித்ர், மை பிரெண்ட்* (ஆங்கிலம்)
* *பிர் மிலேங்கே* (இந்தி)

## விருதுகள்
* 1992 - சிறந்த துணை நடிகைக்கான தேசிய விருது. (திரைப்படம் - *[[தேவர் மகன்]]*)
* 2002 - சிறந்த ஆங்கிலத் திரைப்படத்திற்கான தேசிய விருது. (திரைப்படம் - *Mitr, my friend*)

## மேற்கோள்கள்

## வெளி இணைப்புகள்
* ரேவதியின் இணையத்தளம் 
* 

 

பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட இயக்குநர்கள்
பகுப்பு:1966 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:இந்தியப் பெண் திரைப்பட இயக்குநர்கள்
ஒற்றளபெடை

**ஒற்றளபெடை** என்பது ஒற்றெழுத்து தனக்குரிய அரை மாத்திரையிலிருந்து நீண்டொலிப்பதாகும்.

*ஒற்று + அளபெடை = ஒற்றளபெடை*

செய்யுளில் ஓசை குறையுமிடத்து அதனை நிறைவு செய்ய மெய்யெழுத்துகளில் ங், ஞ், ண், ந், ம், ன், வ், ய், ல் ,ள் என்பனவும் ஆய்தமும் ஆகிய பதினோரு எழுத்துகளும் தனிமொழிக்கு இடை, கடை ஆகிய இடங்களில் குறிற்கீழும் குறிலிணையின் கீழும் அளபெடுக்கும். இதுவே ஒற்றளபெடை ஆகும்.
 ங ஞ ண ந ம ன வ ய ல ள ஆய்தம்
 அளபு ஆம் குறில் இணை குறில் கீழ் இடை கடை
 மிகல் ஏ அவற்றின் குறி ஆம் வேறு ஏ
                                              - நன்னூல்.எழு.92

**எ.கா:**

 வெஃஃகு வார்க்கில்லை  குறிற்கீழ் இடையில் 
 கண்ண் கருவிளை  குறிற்கீழ் கடையில் 
 கலங்ங்கு நெஞ்ச்மிலை  குறிலிணைக்கீழ் இடையில் 
 மடங்ங் கலந்த மன்னே  குறிலிணைக்கீழ் கடையில் 


மேற்கண்ட எடுத்துக்காட்டுகளில் ஒற்றெழுத்து அளபெடுத்துள்ளதை காணலாம்.

ஒற்றெழுத்து அளபெடுத்துள்ளதைக் காட்ட அவ்வெழுத்தினையடுத்து அதே எழுத்து எழுதப்படும்.

## இவற்றையும் பார்க்கவும்
* தமிழ் இலக்கணம்
பகுப்பு:சார்பெழுத்துகள்
உயிரளபெடை

**உயிரளபெடை**  என்பது உயிரெழுத்து அளபெடுத்து வருதல்.  உயிரெழுத்துகளில் குறிலுக்கு ஒரு மாத்திரை, நெடிலுக்கு இரண்டு மாத்திரை. மேலும் எழுத்துகளுக்கு ஒலியளவைக் கூட்டவேண்டி வரும்போது ஒத்த ஒலியுடைய எழுத்தைக் கூட்டி எழுதி ஒலித்துக்கொள்ளுமாறு காட்டுவர். 

## அளபெடுகும் எழுத்துகள்
உயிரெழுத்துகளில் நெட்டெழுத்துகள் ஏழும் தமக்குரிய இரண்டு மாத்திரையிலிருந்து நீண்டு அளபெடுக்கும்.

## அளபெடுக்கும் இடங்கள்
மொழியின் முதல், இடை, கடை ஆகிய மூன்று இடங்களிலும் உயிர்நெடில் அளபெடுக்கும்.:
எடுத்துக்காட்டு:

 1 ஓஒதல் வேண்டும்  முதல் 
 2  கெடுப்பதூஉம் கெட்டார்க்கு  இடை 
 3  நல்ல படாஅ பறை  கடை 

மேற்கண்ட எடுத்துக்காட்டுகளில் உயிர்நெடில் அளபெடுத்துள்ளதைக் காணலாம். 
ஓர் உயிர்நெடில் அளபெடுத்துள்ளதைக் காட்ட அவ்வெழுத்தினையடுத்து அவ்வெழுத்திற்கு இனமான குறில் எழுத்து எழுதப்படும்.
## வகைகள்
இதில் 
*செய்யுளிசை அளபெடை அல்லது இசைநிறை அளபெடை, 
*இன்னிசை அளபெடை, 
*சொல்லிசை அளபெடை 
என மூன்று வகைகள் உள்ளன.

## அளபெடைப் பெயர்
* ஆடூஉ 
* மகடூஉ 
இந்தச் சொற்களைத் தொல்காப்பியம் பால் உணரும்படி வந்த சொற்கள் எனக் குறிப்பிடுகிறது. 

## இவற்றையும் பார்க்கவும்
* தமிழ் இலக்கணம்

## உசாத்துணை
* முனை. நல்லாமூர் கோ. பெரியண்ணன், அடிப்படை எளிய தமிழ் இலக்கணம், வனிதா பதிப்பகம், சென்னை-17, முதல் பதிப்பு 2003
## அடிக்குறிப்புகள்

பகுப்பு:சார்பெழுத்துகள்
சந்திரசேகர் வரையறை

**சந்திரசேகர் வரையறை (Chandrasekhar limit)** என்பது ஒரு நிலையான வெண் குறுமீனின்  அதிக பட்ச திணிவு (Mass) அளவாகும். இது ஏறத்தாழ சூரியனின் நிறையைப்போல் 1.44 மடங்காகும் (2.765×1030 kg). இதற்குக் கூடுதலான நிறையிருப்பின் அவ்விண்மீன் தனது நிலைத்தன்மையை இழக்கும். இவ்வரையறையைக் கண்டறிந்தவர் தமிழ் நாட்டில் பிறந்த புகழ் பெற்ற விஞ்ஞானியும், இயற்பியலிற்கான நோபல் பரிசு பெற்றவருமான சுப்ரமணியன் சந்திரசேகர் ஆவார்.

வெண் குறுமீன்கள், எலக்ட்ரான் சமநிலை குலைவு அழுத்தத்தால் (Electron Degeneracy Pressure) தமது திண்மத்தால் ஏற்படும்புவியீர்ப்பு விசையால் ஏற்படக்கூடிய குலைவைத் (Gravitational Collapse) தடுத்து நிலைபெறுகின்றன (பொதுவாக விண்மீன்கள், திண்மத்தால் ஏற்படக்கூடிய புவியீர்ப்பு குலைவை, அணுக்கரு இணைப்பில் உருவாகும் அழுத்தத்தால் (Thermal Pressure) ஈடுசெய்து நிலைத்திருக்கின்றன). சந்திரசேகர் வரையறை திண்ம அளவைத் தாண்டும்போது, புவியீர்ப்பு குலைவை எலக்ட்ரான் சமநிலை குலைவு அழுத்தத்தால் ஈடுசெய்ய இயலாமல் போகிறது. அதன் தொடர்ச்சியாக, அவ்விண்மீன் ஈர்ப்பு விசை குலைவின் விளைவாக நியூட்ரான் விண்மீனாகவோ (Neutron  Star) அல்லது கருந்துளையாகவோ  (Blackhole) உருப்பெருகிறது. சந்திரசேகர் வரையறைக்குள்ளாக திண்மம் கொண்ட விண்மீன்கள், வெண் குறுமீன்களாக நிலைத்திருக்கும்.

## உசாத்துணைகள்

பகுப்பு:வானியற்பியல்
பகுப்பு:வெண் குறுமீன்கள்
வரியோட்டவழிக் கணித்த குறுக்குவெட்டு வரைவி

thumb|கருவியின் வரைபடம்
**வரியோட்டவழிக் கணித்த குறுக்குவெட்டு வரைவி** (computed tomography scan) என்ற கருவி மூலம் ஊடுகதிர் அலைகளை வெவ்வேறு கோணங்களில் உடலில் செலுத்தி, உடலின் குறுக்குவெட்டுத் தோற்றங்களை முப்பரிமாண வடிவத்தில் கணிப்பொறியில் காணலாம். மருத்துவர்கள் அவற்றை ஆராய்ந்து உடலின் கூறுகளை அறிய முடியும்.

**வரியோட்டவழிக் கணித்த குறுக்குவெட்டு வரைவி** (C.T. ஸ்கேன் என்பது) X-rayவை உடலுக்குள் செலுத்தி கம்ப்யூட்டர் மூலம் திரையில் பார்ப்பது

மூளைக் கழலை, நுரையீரல், சிறுநீரகம், எலும்பு மற்றும் இரத்த நாளங்களை ஆய்வதற்குப் பயன்படுகிறது. இச்சாதனத்தைப் பலமுறை பயன்படுத்துவதன் மூலம் புற்று நோய் வருவதற்கான சிறிய வாய்ப்பும் உள்ளது.

## இவற்றையும் பார்க்கவும்
* காந்த அதிர்வு அலை வரைவு
* மீயொலி நோட்டம்

பகுப்பு:மருத்துவப் படிமவியல்
பகுப்பு:மருத்துவக் கருவிகள்
பகுப்பு:மருத்துவ சோதனைகள்
குருதி உறைதல்

'இரத்தம் உறைதல்' என்பது காயம் ஏற்படும்பொழுது திசுக்கள் பாதிக்கப்படுவதனால் இரத்தம் வெளியேறுவதைத் தடுக்கும் பொருட்டு நிகழும்.

இரத்தத்தில் இரத்தச் சிவப்பணுக்கள், இரத்த வெள்ளையணுக்கள் மற்றும் இரத்தத் தட்டுக்கள் உள்ளன. இரத்தப்பெருக்கைத் தடுக்க,இரத்தத் தட்டுக்கள் பெரும்பங்கு வகிக்கின்றன.பாதிக்கப்படும் இடத்தில் அவை கூடி வலை போன்ற அமைப்பினை ஏற்படுத்துகின்றன. இவை ஃபைப்ரின்கள் எனப்படும். இவ்வகை வலை போன்ற சல்லடையே இரத்தம் உறைதலுக்குக் காரணமாகின்றது

## மேலும் பார்க்க
* நாரீனி (புரதம்)

பகுப்பு:குருதி
எரிமம்

thumb|அணு ஆற்றல் உற்பத்தியில் பயன்படுத்தப்படும் வில்லைகள்
**எரிமம்** அல்லது **எரிபொருள்** (*Fuel*) என்பது பெரும்பாலும் நெருப்புடனோ நெருப்பின்றியோ எரிப்பதன் மூலம் ஆற்றல் தரும் பொருட்களைக் குறிப்பதாகும். அணுக்கருப் பிளவு அல்லது அணுக்கரு இணைவு போன்ற மற்ற ஆற்றல் மூலங்களையும் *எரிபொருள்* எனக் குறிப்பிடலாம். இவ்வெரி பொருட்களைச் சரியான முறையில் எரிக்கும் போது வெளிப்படும் ஆற்றல் வீட்டு மற்றும் தொழிற்சாலைத் தேவைகளுக்குப் பயன்படுத்தப்படுகின்றன.

## எரிமங்களின் வகைகள்
எரிமங்களை இரு பெரும் வகைகளாகப் பிரிக்கலாம்.
* *இயற்கை* அல்லது *முதல்நிலை எரிபொருள்*:
:இவை இயற்கையாகப் பெறப்படுபவை. விறகு, நிலக்கரி, பாறை எண்ணெய், இயற்கை வாயு போன்றவை இயற்கை எரிபொருட்களாகும்.
* *செயற்கை* அல்லது *இரண்டாம் நிலை எரிபொருள்*:
:இவை இயற்கை எரிபொருட்களிலிருந்து பெறப்படுபவை. மரக்கரி, கல்நெய் , டீசல், மண்ணெண்ணெய், கரிவாயு போன்றவை செயற்கை எரிபொருட்களாகும்.

எரிபொருட்கள் பொதுவாக திண்ம, நீர்ம, வளிம எரிபொருட்கள் எனவும் வகைப்படுத்தப்படுகின்றன.

### திண்ம எரிமங்கள்

மரம், நிலக்கரி, பழுப்பு நிலக்கரி என்பன திண்ம எரிபொருள்.

### நீர்ம எரிமங்கள்

கல்நெய், மண்ணெண்ணெய், எரிசாராயம், எரிநெய் போன்றவை நீர்ம எரிபொருள்.

### வளிம எரிமங்கள்

நீர்ம நிலைப்படுத்தப்பட்ட பெட்ரோலிய வாயு, இயற்கை வாயு, சாணவாயு, உற்பத்தி வாயு, நீர்வாயு போன்றன வாயு எரிபொருட்கள்.

## எரிமங்களின் கலோரி மதிப்பீடு
ஓர் அலகு பருமன் உள்ள எரிபொருள் முழுவதுமாக எரியும்போது வெளிப்படும் மொத்த ஆற்றல் அவ்வெரிபொருளின் *கலோரி மதிப்பீடு* எனப்படுகிறது.

திண்ம அல்லது நீர்ம எரிபொருட்களின் கலோரி மதிப்பீடு கிலோஜூல்/கிலோகிராம் (kJ/kg) என்ற அலகிலும் வளிம எரிபொருட்களின் மதிப்பீடு கிலோஜூல்/மீட்டர்3 (kJ/m3) என்ற அலகிலும் பயன்படுத்தப்படுகின்றன.

## மேலும் பார்க்க
* உயிரி எரிபொருள்
* ஹைடிரோகார்பன்
* மண்ணெய்
* நிலக்கரி

*
பகுப்பு:ஆற்றல்
பகுப்பு:கரிம வேதியியல்

## மேற்கோள்கள்